### NN 20/2024 (21.2.2024.), Odluka o utvrđivanju naknade za naplatni prijenos nenaplatnih televizijskih kanala s koncesijom na državnoj razini za razdoblje od 1. 1. 2024. do 31. 12. 2028.

Agencija za elektroničke medije

324

Na temelju članka 68. stavka 5. Zakona o elektroničkim medijima (»Narodne novine«, broj 111/21, 114/22, dalje: Zakon), i Odluke o načinu (metodologiji) izračuna naknade koju nakladnici televizije s koncesijom na državnoj razini naplaćuju za naplatni prijenos nenaplatnih televizijskih kanala (»Narodne novine« broj 2/2024. od. 3. siječnja 2024. dalje: Odluka o metodologiji), Vijeće za elektroničke medije (dalje: Vijeće), na svojoj 7-24 sjednici održanoj 12. veljače 2024. donijelo je

ODLUKU

O UTVRĐIVANJU NAKNADE ZA NAPLATNI PRIJENOS NENAPLATNIH TELEVIZIJSKIH KANALA S KONCESIJOM NA DRŽAVNOJ RAZINI ZA RAZDOBLJE OD 1. 1. 2024. DO 31. 12. 2028.

I.

Određuje se pojedinačna mjesečna naknada po korisniku za naplatni prijenos svakog Nenaplatnog televizijskog kanala s koncesijom na državnoj razini za razdoblje od 1. 1. 2024. do 31. 12. 2028., kako slijedi:

– za kanal NOVA TV nakladnika NOVA TV d.d. određuje se naknada u iznosu od 0,33 EUR po korisniku mjesečno;

– za kanal DOMA TV nakladnika NOVA TV d.d. određuje se naknada u iznosu od 0,11 EUR po korisniku mjesečno;

– za kanal RTL nakladnika RTL HRVATSKA d.o.o. određuje se naknada u iznosu od 0,24 EUR po korisniku mjesečno;

– za kanal RTL2 nakladnika RTL HRVATSKA d.o.o. određuje se naknada u iznosu od 0,07 EUR po korisniku mjesečno;

– za kanal RTL KOCKICA nakladnika RTL HRVATSKA d.o.o. određuje se naknada u iznosu od 0,01 EUR po korisniku mjesečno;

– za kanal SPORTSKA TV nakladnika HOO TV d.o.o. određuje se naknada u iznosu od 0,004 EUR po korisniku mjesečno.

– za kanal CMC nakladnika AUTOR d.o.o. određuje se naknada u iznosu od 0,01 EUR po korisniku mjesečno.

II.

Mjesečna naknada po korisniku za naplatni prijenos iz točke I izreke ove Odluke primjenjuje se od 1. siječnja 2024.

III.

Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2024.

Obrazloženje

Ovom odlukom Vijeće određuje iznos mjesečne naknade po korisniku za naplatni prijenos nenaplatnih televizijskih kanala s koncesijom na državnoj razini (dalje: Naknada), za petogodišnje razdoblje od 1. 1. 2024. do 31. 12. 2028. Način (metodologiju) izračuna Naknade Vijeće je odredilo posebnom Odlukom o metodologiji.

Ukupna Naknada kao i Naknada za svaki od nenaplatnih televizijskih kanala s koncesijom na državnoj razini (dalje: Nenaplatni kanali) utvrđuje se kao najviša dopuštena Naknada u obveznoj javnoj ponudi iz čl.68. st. 1. Zakona, nakladnika televizije s koncesijom na državnoj razini (dalje: Nakladnici).

Sukladno čl. 68. st. 3. Zakona, ova Naknada nije definirana kao obvezujuća naknada za naplatni prijenos Nenaplatnih kanala, nego kao gornja granica do koje Nakladnici i Operatori mogu pregovarati i ugovarati bilo koji iznos Naknade na tržišnim osnovama.

Operatori su operatori elektroničkih komunikacija koji pružaju uslugu naplatne televizije krajnjim korisnicima u okviru drugih elektroničkih komunikacijskih usluga ili samostalno putem svojih kabelskih, internetskih, pokretnih, satelitskih ili zemaljskih platformi.

Ova odluka odnosi se samo na naplatni prijenos Nenaplatnih kanala, isključujući sve druge kanale i povezane usluge.

Sukladno čl. 1. Odluke o metodologiji ona uključuje utvrđivanje: ukupne Naknade Nenaplatnih kanala, promjene odgovarajućih pokazatelja u promatranom razdoblju i raspodjele ukupne Naknade na pojedinačne Nenaplatne kanale.

1. UTVRĐIVANJE UKUPNE NAKNADE

Ukupna Naknada za razdoblje 1. 1. 2024. do 31. 12. 2028. utvrđuje se prema sljedećem općem obrascu.

Sadašnja ukupna naknada = Početna ukupna naknada x Promjene odgovarajućih pokazatelja u promatranom razdoblju

2. UTVRĐIVANJE POČETNE UKUPNE NAKNADE

Početnu ukupnu Naknadu čini zbroj ponderiranih Naknada svih Nenaplatnih kanala. Za izračun ukupne ponderirane Naknade uzimaju se naknade koje su Operatori plaćali Nakladnicima za Nenaplatne kanale u godini koja prethodi godini stupanja na snagu Zakona (2020. godina) u odnosu na broj korisnika pojedinog kanala po Operatoru u toj godini.

Kao kriterij za određivanje Naknade uzet je i broj pretplatnika/korisnika svakog Operatora kako bi se pravilno odredila vrijednost između odnosa broja pretplatnika i cijena kanala ponderiranjem (vaganjem) cijena uvažavajući činjenicu da Naknada onog Operatora koji ima veći broj korisnika ima i razmjerno značajniji utjecaj (težinu) u izračunu.

Ako je Naknada koja se plaćala Nakladnicima u 2020. godini uključivala i povezane interaktivne usluge (catch-up, snimalica), iz takve jedinstvene Naknade izuzeta je vrijednost interaktivnih usluga temeljem dostupnih podataka o ugovorenoj vrijednosti tih usluga i/ili procjene njihove relativne vrijednosti u ukupnoj naknadi.

Prema podacima koje su Nakladnici i Operatori dostavili Vijeću o komercijalno ugovorenim iznosima za interaktivne usluge, te usuglašenoj procjeni Nakladnika, naknada za ove usluge iznosila je 5,41 % od ukupno ugovorene Naknade. Vijeće prihvaća ovaj relativni udio naknade za interaktivne usluge i koristi ga u daljnjem izračunu.

Ako je Naknada koja se plaćala Nakladnicima u 2020. godini uključivala i naplatne kanale čija vrijednost nije bila zasebno određena, iz takve jedinstvene Naknade izuzeta je vrijednost naplatnih kanala temeljem udjela gledanosti naplatnih kanala u ukupnoj gledanosti nenaplatnih i naplatnih kanala.

Sukladno čl. 68. st. 7. Zakona, gledanost je definirana kao gledanost od 6 do 24 sata sukladno naputku Vijeća. Vijeće je podatke o gledanosti prikupilo od Operatora putem HAKOM-a ovisno o njihovim tehničkim mogućnostima, te ih, gdje je bilo potrebno, dopunilo podacima iz drugih izvora i odgovarajućim procjenama.

Slijedom navedenog, početna ukupna Naknada za 7 Nenaplatnih kanala u 2020. određena je prema sljedećoj formuli:

![](/files/_web/sluzbeni-dio/2024/132901/images/4969.jpg)

Ponderirana naknada Nenaplatnog kanala I određuje se prema sljedećoj formuli:

![](/files/_web/sluzbeni-dio/2024/132901/images/4962.jpg)

Pri čemu je:

– m (= 7) broj Operatora koji imaju u svojoj ponudi Nenaplatni kanal za koji se računa ponderirana naknada te su za isti imali ugovorenu naknadu u 2020.

– Naknada za Operatora k predstavlja ugovorenu Naknadu koju je svaki Operator k bio dužan platiti Nakladniku za predmetni Nenaplatni kanal u 2020.

– Broj korisnika Operatora k je broj korisnika nenaplatne televizije Operatora k u zadnjem tromjesečju 2020. godine prema podacima HAKOM-a.

– Ukupan broj korisnika je zbroj korisnika nenaplatne televizije kod svih 7 Operatora u zadnjem tromjesečju 2020. godine prema podacima HAKOM-a.

Tablica 1 – izračun Naknade bez interaktivnih usluga i bez naplatnih kanala

novčani iznosi u EUR

![](/files/_web/sluzbeni-dio/2024/132901/images/4951.jpg)

![](/files/_web/sluzbeni-dio/2024/132901/images/4943.jpg)

Iz gore izračunate neto ukupne Naknade po Nakladniku i Nenaplatnom kanalu izračunate su ponderirane Naknade u skladu s brojem korisnika pojedinih Operatora u promatranom razdoblju prema tablici u nastavku.

Tablica 2 – izračun ponderirane Naknade bez interaktivnih usluga i bez naplatnih kanala

![](/files/_web/sluzbeni-dio/2024/132901/images/4936.jpg)

Slijedom izračuna u Tablici 2 početna ukupna mjesečna Naknada po korisniku za naplatni prijenos svih Nenaplatnih kanala iznosi:

|  |
| --- |
| Ukupna naknada p = 0,70 EUR. |

3. UTVRĐIVANJE PROMJENE ODREĐENIH POKAZATELJA

Pokazatelji, čije se promjene mjere, prema čl. 2. st. 1. i st. 3. Odluke o metodologiji su: ukupan broj Nenaplatnih kanala, udio gledanosti Nenaplatnih kanala u ukupnom broju televizijskih kanala, ukupan broj korisnika naplatne televizije i službeni pokazatelji inflacije u relevantnim djelatnostima prema važećoj ECOICOP klasifikaciji (dalje: ECOICOP), a prema podacima Državnog zavoda za statistiku (dalje: DZS)

Posljedično, ukupna mjera promjene izračunava se na sljedeći način:

![](/files/_web/sluzbeni-dio/2024/132901/images/4920.jpg)

Značenje pojmova iz opće formule je sljedeće:

– Broj kanala s – broj Nenaplatnih kanala u trenutku utvrđivanja sadašnje ukupne naknade

– Broj kanala p – broj Nenaplatnih kanala u 2020.

– Gledanost s – udio gledanosti Nenaplatnih kanala u ukupnoj gledanosti svih televizijskih kanala u ponudi Operatora u 2023..

– Gledanost p – udio gledanosti Nenaplatnih kanala u ukupnoj gledanosti svih televizijskih kanala u ponudi Operatora, u 2020..

– Broj korisnika s – broj korisnika naplatne televizije kod svih 7 Operatora u IV. tromjesečju 2023. prema podacima HAKOM-a.

– Broj korisnika p – broj korisnika naplatne televizije kod svih 7 Operatora u istom tromjesečju 2020. prema podacima HAKOM-a.

– Stopa inflacije Si – za XII. 2023. godine u odnosu na XII. mjesec 2020. u djelatnosti pod oznakom 08.3 prema ECOICOP i prema podacima DZS-a.

![](/files/_web/sluzbeni-dio/2024/132901/images/4912.jpg)

|  |
| --- |
| Ukupna mjera promjene pros.2020-pros.2023 = 1,096 |

4. UTVRĐIVANJE SADAŠNJE UKUPNE NAKNADE

Slijedom gore navedenoga, Sadašnja ukupna naknada izračunava se prema sljedećoj formuli:

Ukupna naknada s = Ukupna naknada p x Ukupna mjera promjene s

– Ukupna naknada s – Sadašnja ukupna Naknada je ukupna mjesečna naknada po korisniku za naplatni prijenos svih Nenaplatnih kanala u I. 2024..

– Ukupna naknada p – Početna ukupna Naknada je ukupna mjesečna naknada po korisniku za naplatni prijenos svih Nenaplatnih kanala, koja je utvrđena sukladno Odluci o metodologiji i temeljena na podacima o ugovorenim Naknadama iz 2020.

|  |
| --- |
| Ukupna naknadasiječanj2024 = 0,70 x 1,096 = 0,77 EUR |

5. IZRAČUN NAKNADE ZA POJEDINAČNE NENAPLATNE KANALE

Za određivanje pojedinačne naknade za svaki Nenaplatni kanal u okviru ukupne Naknade uzima se u obzir udio u gledanosti pojedinog Nenaplatnog kanala u odnosu na ukupnu gledanost drugih Nenaplatnih kanala u zadnjem tromjesečju koje prethodi tromjesečju donošenja ove Odluke (IV. tromjesečje 2023.)

![](/files/_web/sluzbeni-dio/2024/132901/images/4882.jpg)

Primjenom navedene formule određeni su iznosi pojedinačnih mjesečnih naknada nenaplatnih kanala s nacionalnom koncesijom po korisniku na način kako je prikazano u tablici 3.

Tablica 3 – Izračun pojedinačne Naknade za svaki Nenaplatni kanal

|  |  |  |  |  |
| --- | --- | --- | --- | --- |
| Nenaplatni kanal | Nakladnik | Ukupna mjesečna naknada po korisniku | Udio u  gledanosti Q4 2023.1) | Pojedinačna mjesečna naknada po korisniku |
| NOVA TV | NOVA TV d.d. | 0,77 € | 43,1% | 0,33 |
| DOMA TV | 14,3% | 0,11 |
| RTL | RTL  HRVATSKA d.o.o | 30,7% | 0,24 |
| RTL2 | 8,5% | 0,07 |
| RTL  KOCKICA | 1,6% | 0,01 |
| SPORTSKA TV | HOO TV d.o.o. | 0,5% | 0,004 |
| CMC | AUTOR d.o.o. | 1,3% | 0,01 |

1) Izvor podataka su Nakladnici

Vijeće je podatke koji su bili potrebni za donošenje ove Odluke prikupilo od Hrvatske agencije za mrežne djelatnosti (HAKOM), Operatora, Nakladnika i Hrvatskog zavoda za statistiku.

Svi podaci potrebni za izračun predmetne naknade bili su dostupni tek u drugoj polovici siječnja 2024., što je odredilo i vrijeme donošenja i objavljivanja ove Odluke.

Odluka je donesena nastavno na Odluku o metodologiji (»Narodne novine« broj 2/2024. od. 3. siječnja 2024.) pa se ova Odluka primjenjuje na razdoblje od 1. siječnja 2024. do prestanka važenja ove Odluke ili njene promjene, jer je utemeljena na podacima zaključno s krajem 2023., dok je metodološki sadržaj Odluke bio predvidiv njenim obveznicima jer je s početkom 2024. na snazi bila nova metodologija na kojoj se temelji i ova Odluka.

S obzirom na navedeno, odlučeno je kao u Izreci.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 614-03/23-01/0171
 Urbroj: 114-03/07-24-32
 Zagreb, 12. veljače 2024.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.